अरविंद केजरीवाल ने कार्यकर्ताओं को चुनाव में मिली हार के बताए दो कारण, कहा- इस वजह से नहीं मिला वोट  
अरविंद केजरीवाल ने कार्यकर्ताओं को लिखा खत
'आप' संयोजक ने चुनाव में मिली हार के दो कारण बताए
विधानसभा चुनाव पर फोकस करने की दी सलाह
AAP National Convenor @ArvindKejriwal writes letter to all volunteers. ???????? pic.twitter.com/KI0twBr9YX

उन्होंने कहा कि जो भी कारण हो, लेकिन हम आम लोगों को यह समझाने में सफल नहीं रहे कि आप (पार्टी) को वोट क्यों देना चाहिए. केजरीवाल ने सकारात्मक पहलू के बारे में कहा, 'लोगों ने उत्साहपूर्वक हमें आश्वासन दिया है कि दिल्ली विधानसभा के छोटे चुनाव में वे दिल्ली में हमारे द्वारा कराये गए कार्यों के लिए वोट देंगे.' बता दें कि दिल्ली की सभी सातों सीटों पर भारतीय जनता पार्टी ने जीत दर्ज की है. वहीं, आम आदमी पार्टी को सिर्फ पंजाब में एक सीट मिली है.
इससे पहले भी केजरीवाल ने कार्यकर्ताओं से जनादेश को विनम्रता से स्वीकार करने को कहा था. अरविंद केजरीवाल ने कार्यकर्ताओं से अगले साल होने वाले दिल्ली विधानसभा चुनाव पर ध्यान केंद्रित करने की अपील की थी. पश्चिम दिल्ली के पंजाबी बाग में पार्टी कार्यकर्ताओं को संबोधित करते हुए केजरीवाल ने कहा था कि भ्रष्टाचार के खिलाफ मुहिम चलाने वाले अन्ना हजारे ने उनसे कहा था, 'जब कोई राजनीति या सार्वजनिक जीवन में आता है तो उसमें अपमान भी सहने की क्षमता होनी चाहिए.'
उन्होंने कहा, 'कई बार हमें अपमान सहना पड़ता है और मुझे इस अपमान को विनम्रता से स्वीकार करने के लिए अपने कार्यकर्ताओं पर गर्व है.' उन्होंने कहा, 'अब आप दिल्ली के लोगों के पास जाएं और उन्हें बताएं कि बड़ा चुनाव खत्म हो गया है और छोटे चुनाव आने वाले हैं. इन चुनावों में आपलोग नाम के आधार पर नहीं, बल्कि काम के आधार पर वोट दें.' 
उन्होंने कहा, 'अगले साल होने वाला विधानसभा चुनाव किसी एक विधायक या पार्षद द्वारा नहीं लड़ा जाएगा. यह टीम केजरीवाल द्वारा लड़ा जाएगा और हमारा नारा होगा- 'लड़ेंगे, जीतेंगे.'